Կարապետ Թահմազյան

Կարապետ Ծերունի Թահմազյան (), հայ քիմիկոս։ Քիմիական գիտությունների դոկտոր (1976), պրոֆեսոր (1977): ԽՍՀՄ վաստակավոր գյուտարար (1986):

Կենսագրություն 
Կարապետ Թահմազյանը ծնվել է 1931 թվականի հունիսի 22-ին, Հալեպ քաղաքում։ Նախանական կրթությունը և միջնակարգ
կրթության մի մասն ստացել է Հալեպի հայկական դպրոց-վարժարանում։ 1946 թվականին Թահմազյանների ընտանիքը հայրենադարձել է։ Ավարտել է Լենինականի թիվ 51 դպրոցը, 1950-1955  թվականներին սովորել է Երևանի Պոլիտեխնիկական ինստիտուտի քիմիկա-տեխնոլոգիական ֆակուլտետում։ 1976-2002 թվականներին եղել է Հայաստանի պետական ճարտարագիտական համալսարանի օրգանական սինթեզի տեխնոլոգիայի և բնապահպանական ճարտարագիտության ամբիոնի վարիչ, 1988-2002 թվականներին՝ քիմիատեխնոլոգիական և բնապահպանական ճարտարագիտության ֆակուլտետի դեկան։

Աշխատանքները վերաբերում են չորրորդային ամոնիումային միացությունների ուսումնասիրությանը։ Հայտնաբերել է (Ա. Բաբայանի հետ՝ 1964 թվական) չորրորդային ամոնիումային միացությունների ներմոլեկուլային ցիկլմամբ վերախմբավորման ռեակցիան։ Ստացել է բարձր ջերմաստիճաններում մետաղական կառուցվածքները թթվային քայքայումից պաշտպանող արդյունավետ արգելակիչներ (ինհիբիտորներ), մշակել է արդյունաբերական և կենցաղային հոսքաջրերի մաքրման արդյունաբերական եղանակ։

Թահմազյանը հեղինակ է 200-ից ավելի գիտական աշխատանքների, մոտ 5 տասնյակ հեղինակային իրավունքների։ Հեղինակ է «Օրգանական քիմիայի» (հ. 1-3, 1992-1995), համահեղինակ՝ «Տեխնոլոգիական պրոցեսների տեսություն» (2003), «Արդյունաբերական և կենցաղային հոսքաջրերի վնասազերծման տեխնոլոգիաներ» (2005) ուսումնական ձեռնարկների։ Նրա ղեկավարությամբ պաշտպանվել են դոկտորական, թեկնածուական և մագիստրական բազմաթիվ թեզեր։

Պարգևներ 
 ՀՀ կրթության և գիտության նախարարության ոսկե մեդալ (2002):

Երկեր 
 Ուսանողների ինքնուրույն աշխատանքների մեթոդական ցուցումներ և ստուգողական առաջադրանքներ «Օրգանական քիմիա» դասընթացից, Թահմազյան Կարապետ Ծերունի, Բարձրագույն և միջնակարգ մասնագիտական կրթության մինիստրություն ՀԽՍՀ, Երևանի Կ. Մարքսի անվան պոլիտեխնիկական ինստիտուտ Օրգանական սինթեզի քիմիայի և տեխնոլոգիայի ամբիոն, Երևան, Ա. հ, 1988։
 Ածխաջրածինների հալոգենածանցյալներ, մեթոդական ձեռնարկ, Ա. հ., 1990:
 Օրգանակա քիմիա, հ. 1-3, 1992-1995:
 Օրգանական քիմիա։ Դասախոսական տեքստ։ 3 մ, Թորոսյան Գագիկ Հովհաննեսի, Չերքեզյան Ա. Հ, Թահմազյան Կարապետ Ծերունի, Հայաստանի Պետական Ճարտարագիտական Համալսարան, Տեսական քիմիայի սեկտոր, ՀՀ Կրթության և գիտության նախարարություն, Երևան, ՀՊՃՀ. հրատարակչություն, 1995-2003։
 Օրգանական նյութերի սինթեզի քիմիական և տեխնոլոգիական գործընթացների տեսություն։ Թահմազյան Կարապետ Ծերունի, Բարձրագույն կրթության և գիտության նախարարություն ՀՀ, Հայաստանի պետական ճարտարագիտական համալսարան Օրգանական նյութերի սինթեզի տեխնոլոգիաների և բնապահպանման ճարտարագիտության ամբիոն, Երևան, Ա. հ., 1999:
 Օրգանական սինթեզի կինետիկական մոդելների օգտագործմամբ քիմիական գործընթացների օպտիմալ պարամետրերի հաշվառումը և իրականացումը։ Դասախոս. համառոտագիր, Թահմազյան Կարապետ Ծերունի, ՀՀ Կրթության և գիտության նախարարություն, Հայաստանի ազգային պոլիտեխնիկական համալսարան, Երևան, ՀՊՃՀ, 2003։
 Կենսաբանական սինթետիկ ակտիվ նյութերի քիմիական տեխնոլոգիա։ Կուրսային նախագծման մեթոդական ցուցումներ, Հովհաննիսյան Գ. Պ, Այվազյան Գ. Բ., Թահմազյան Կարապետ Ծերունի, Հայաստանի Հանրապետության կրթության և գիտության նախարարություն, Հայաստանի պետական ճարտարագիտական համալսարան. Օրգանական նյութերի սինթեզի տեխնոլոգիաների և բնապահպանական ճարտարագիտության սեկտոր, Երևան, ՀՊՃՀ հրատարակչություն, 2003։
 Տեխնոլոգիական պրոցեսների տեսություն, 2003 (համահեղինակ)։
 Արդյունաբերական ջրային արտանետումների վնասազերծման տեխնոլոգիաներ և գործընթացներ։ Ուսումնական ձեռնարկ, Թահմազյան Կարապետ Ծերունի, Թահմազյան Ն. Կ, ՀՀ կրթության և գիտության նախարարություն, Հայաստանի ազգային պոլիտեխնիկական համալսարան, Երևան, ՀՊՃՀ, 2005։
 Թեստերի ժողովածու։ Թորոսյան Գագիկ Հովհաննեսի, Թադևոսյան Ա. Վ, Թահմազյան Կարապետ Ծերունի, Հայաստանի Հանրապետության կրթության և գիտության նախարարություն, Հայաստանի պետական ճարտարագիտական համալսարան (Պոլիտեխնիկ) Քիմիկական տեխնոլոգիաների և բնապահպանական ճարտարագիտության ֆակուլտետ. Օրգանական նյութերի սինթեզի տեխնոլոգիաների և բնապահպանական ճարտարագիտության ամբիոն, Երևան, Ճարտարագետ, 2010։

Ծանոթագրություններ

Գրականություն 
 ԿԱՐԱՊԵՏ ԾԵՐՈՒՆԻ ԹԱՀՄԱԶՅԱՆ։ ԾՆՆԴՅԱՆ 7 0 - ԱՄՅԱԿԻ ԱՌԹԻՎ։. ՀՀ ԳԱԱ Տեղեկագիր։ Տեխնիկական գիտություններ, 54 (2). pp. 314-315. ISSN 0002-306X 

Հայ քիմիկոսներ
Քիմիական գիտությունների դոկտորներ
Հայ պրոֆեսորներ
ՀՊՃՀ շրջանավարտներ
Հայ գյուտարարներ